Tulbid on alati olnud meie ühed  kevadised lemmikud ning meie kollektsioonis on neil ikka olnud väike, aga väärikas koht. Kuna alguses oli meil maad vähe, püüdsime hoida nende sortide ja liikide arvu 50 piires. Nii on ka tänasel päeval. Oleme teinud valiku meie lemmiksortide hulgast nii, et oleksid esindatud kõik sordirühmad. Nende hulgas on nii vanu sorte kui ka kõige uuemaid aretisi. Määravaks sordi valikul on tavaliselt õie kuju, kas väga elegantne, korrapärane või siis väga ebaharilik. Kõige armsamateks on siiski jäänud mõned  looduslikud liigid. Tulbid on ikka avamaalilled. Möödunud sügisel muretsesin viimased sibulad detsembris. Kuigi oli veel soe, aga et meie ilm on siiski ettearvamatu, leidsid need paar sorti koha külmkasvuhoones. Talv oli aga niisugune, et oleks siiski kohe nad võinud avamaale istutada. Tänavune valik tulpe siis niisugune: